Sepiegids: Moeilike besluit vir ‘GMR’ se Fafa, MarykeMet Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. Fafa (Altus Theart) in ‘Getroud met rugby’. (Foto: Skermgreep) Maandag 19 September Impulsiwiteit kan ŉ man duur te staan kom. ŉ Verskoning kan dalk net ŉ stap in die regte rigting wees. Conrad is stadig maar seker besig om die legkaartstukke bymekaar te sit. Dinsdag 20 September Esmé maak haar onverwagte verskyning, en Delia wil die reg in eie hande neem. Gaby het ŉ nuwe vraag wat Karen snags gaan wakker hou. Jonas maak nie ŉ moordkuil van sy hart nie. Woensdag 21 September Die Koster-familie neem ŉ besluit oor wat die volgende stap is. Conrad erken sy hulpeloosheid teenoor Tracy. Gaby hoor verskillende weergawes van dieselfde gebeurtenis. Donderdag 22 September Louis se rit word onderbreek deur ŉ oproep. Die oorsaak van Niel se pyn is ŉ raaisel, en Annelize se rekenaar dwing haar om te vra vir hulp. Danny en Chanel het ŉ meningsverskil oor Niel. Vrydag 23 September Delia draai nie doekies om nie. Gaby vertel vir Karen hoe sy werklik voel, en Niel laat iemand op hul tande kners. Vredemakers is volop, maar wat van vrede? Danny vra Zee uit oor Niel. Suidooster Weekdae om 18:30 op kykNET en kykNET&kie Maandag 19 September Mymoena deel skokkende nuus met Bridgette, terwyl Kaashifa newe-effekte ervaar na haar behandeling. ’n Vreemdeling maak moeilikheid by Oos Wes en die apteek. Dinsdag 20 September Bridgette sien rooi en wil agter die kap van die byl kom oor die situasie waarin sy is, maar iemand probeer ’n stokkie daarvoor steek. Mrs. J kom terug van haar oorsese vakansie. Woensdag 21 September Bridgette is in sak en as, en is oorbluf deur iets wat sy uitvind. Kaashifa en Rhafiek sukkel om ’n nuwe balans te vind, terwyl Siya se partytjie by die skool Ty opnuut laat wonder oor Wade. Donderdag 22 September Rhafiek oefen druk uit op Susan om steeds die fort te hou by Atlantic Adrenaline. Lee-Ann is bekommerd oor Mrs. J, en Bridgette vind iets skokkend uit. Vrydag 23 September Siya het groot nuus, maar nie almal is ewe opgewonde daaroor nie. Dit lyk of ŉ spesifieke booswig se gekonkel uiteindelik resultate lewer, en ’n bekende gesig is terug in Ruiterbosch. Getroud met Rugby Weekdae om 18:00 op kykNET Maandag 19 September Pine is op ’n missie om Kristien terug te kry. Lienkie weier om haar laaste dae in die hospitaal deur te bring. Die nuwe borg kom met ’n paar voorvereistes. Dinsdag 20 September Chris konfronteer vir Pine. Die Stryder-familie trek laer om die Vermeulens. Candice takel haar terugkeer na toneelspel. Woensdag 21 September Bibi en Maryke verras Lienkie met ’n dag by die spa. Schalk ontvang slegte nuus. ’n Emosionele bom bars tussen Chris en Kristien. Donderdag 22 September Blitz en Johan sukkel om tot verhaal te kom. Die Stryders se finansiële probleme neem toe. Kristien neem ’n drastiese besluit oor haar en Chris se toekoms. Vrydag 23 September Schalk het min tyd om die Stryders te red. Blitz maak ’n draai by die stadion. Fafa en Maryke moet ’n moeilike besluit neem. Arendsvlei Maandag tot Donderdag om 19:30 op kykNET&kie Maandag 19 September Janice daag vir Lionel uit om Mortlocks te bestuur vir ’n dag. Eva kry ’n blink idee om die kinders te help en Yvette is bekommerd oor Nicolene en Hein se eerste dag terug by die werk. Dinsdag 20 September Lionel se astrantheid vang met hom op wanneer hy die dag by Mortlocks werk. Die leerders is opgewonde om saam met Sasha die nuwe geleenthede by Lennie se klub aan te gryp. Woensdag 21 September Lionel is passievol oor sy ouerskapsplanne, maar sal hy Janice kan oortuig? Bianca en Dominique stamp koppe in die bakkery. Yvette sukkel om haar verhouding met Hein te herbou. Donderdag 22 September Nicolene, Yvette and Hein se hartseer lei tot skinderstories in die gemeenskap. Lennie en Eric is beïndruk oor Rikus se houding by sy eerste boksoefening.